সিংড়া (নাটোর) প্রতিনিধিনাটোরের সিংড়ায় মহাজোট সরকারের গত এক বছরে শুধু গুপ্তহত্যার শিকার হয় ১০ জন। এছাড়া খুন হয় ৬ জন এবং আওয়ামী লীগ নেতা, ব্যবসায়ীসহ অপহরণের প্রবণতা ছিল বেশি। গত এক বছরে সিংড়াবাসীর ঘুম ভাঙতো খুন কিংবা গুপ্তহত্যার সংবাদ শুনে। এছাড়া বছরের সবচেয়ে আলোচিত ঘটনাবহুল ছিল বগুড়ার বিএনপি নেতাকে  হত্যা। আর মহাজোট ক্ষমতায় আসার পর থেকেই একের পর এক অপহরণের ঘটনায় ব্যবসায়ী ও সাধারণ মানুষ ছিল আতঙ্কিত। রাজনৈতিক প্রতিহিংসার শিকার হন প্রায় দুই শতাধিক বিএনপি নেতাকর্মী। মহাজোট সরকারের এমপি জুনাইদ আহমেদ পলক বিপুল ভোটে বিজয়ী হয়ে ক্ষমতায় আসার পর থেকে ২০০৯ সালে অপহরণের প্রবণতা বেশি থাকলেও গত ২০১০ সালে গুপ্তহত্যা এবং খুন ছিল অতীতের সব রেকর্ড ভঙ্গ করার মতো। শুধু ২০১০ সালেই গুপ্তহত্যার শিকার হয় ১০ জন। গুপ্তহত্যার শিকারের লাশ বিভিন্ন বিলে ও রাস্তায় পড়ে থাকতে দেখা যায়। ২০১০ সালে সিংড়ার সবচেয়ে আলোচিত  গুপ্তহত্যা ছিল পাবনার দুই টপটেরর ইকবাল হাসান ওরফে ফাউল সুজন ও বাবু ওরফে শাওন। তাছাড়া ২০১০ সালে সিংড়ার সবচেয়ে আলোচিত ঘটনাবহুল ছিল গাড়িবহরে হামলায় বগুড়া বিএনপি নেতা জাকির হোসেন মাস্টার হত্যার ঘটনা। অপহরণ ছিল বছরজুড়ে ব্যবসায়ী ও সাধারণ মানুষের আতঙ্ক। আওয়ামী লীগ ক্ষমতায় আসার পর থেকে শিক্ষা প্রতিষ্ঠান দখল করে শিক্ষক নিয়োগ নিয়ে চলে কোটি কোটি টাকার নিয়োগ বাণিজ্য। চাকরি দেয়ার নাম করে স্থানীয় আওয়ামী লীগের শীর্ষ তিন নেতা কমপক্ষে ৩ থেকে ৪ লাখ টাকা করে হাতিয়ে নেন।http://www.amardeshonline.com/pages/details/2011/01/04/61406